Komission asetus (EY) N:o 2772/2000, annettu 18 päivänä joulukuuta 2000, tiettyjen luuttomien naudanlihojen vientiin myönnettävää erityistukea koskevista edellytyksistä annetun asetuksen (ETY) N:o 1964/82 muuttamisesta



Virallinen lehti nro L 321 , 19/12/2000 s. 0035 - 0036



Komission asetus (EY) N:o 2772/2000, annettu 18 päivänä joulukuuta 2000, tiettyjen luuttomien naudanlihojen vientiin myönnettävää erityistukea koskevista edellytyksistä annetun asetuksen (ETY) N:o 1964/82 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon naudanliha-alan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1254/1999(1) ja erityisesti sen 33 artiklan 12 kohdan, sekä katsoo seuraavaa: (1) Komission asetuksessa (ETY) N:o 1964/82(2), sellaisena kuin se on viimeksi muutettuna asetuksella (EY) N:o 1470/2000(3), vahvistetaan täysikasvuisista urospuolisista naudoista saatujen tiettyjen luuttomien naudanlihojen vientiin myönnettävää erityistukea koskevat edellytykset. (2) Voimassa olevat säännöt edellyttävät, että kaikki takaneljänneksistä saadut luuttomiksi leikatut lihat on sisäfilettä lukuun ottamatta suunnattava vientiin. Markkinoiden yleisen kehityksen ansiosta tämä mahdollisuus olla viemättä sisäfilettä voidaan tuotteiden arvon parantamiseksi yhteisössä ulottaa muihin takaneljänneksen paloihin laiminlyömättä kuitenkaan tavoitetta, joka on yhteisön markkinatilanteen helpottaminen. (3) Koska erityisvientituen määrä vastaa kaikista takaneljänneksen paloista maksettavan keskimääräisen tuen tasoa, päätös olla viemättä joitakin takaneljänneksen paloja edellyttää tämän tuen tason mukauttamista. Kyseisen mukautuksen taso lasketaan suhteessa niiden palojen arvoon, joihin mukautus vaikuttaa eniten. (4) Tekstiin on syytä tehdä joitakin selvennyksiä ja teknisiä päivityksiä, ja erityisesti on syytä korvata viittaukset maataloustuotteiden vientitukien järjestelmän soveltamista koskevista yhteisistä yksityiskohtaisista säännöistä 27 päivänä marraskuuta 1987 annettuun komission asetukseen (ETY) N:o 3665/87(4), sellaisena kuin se on viimeksi muutettuna asetuksella (EY) N:o 604/98(5) ja korvattuna komission asetuksella (EY) N:o 800/1999(6), jota on muutettu asetuksella (EY) N:o 1557/2000(7). (5) Tässä asetuksessa säädetyt toimenpiteet ovat naudanlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 1964/82 seuraavasti: 1) Poistetaan 2 artiklan 1 kohdan viimeinen virke. 2) Korvataan 5 artikla seuraavasti: " 5 artikla 1. Komission asetuksen (EY) N:o 800/1999(8) 36 artiklassa tarkoitettuihin toimituksiin tai asetuksen (ETY) N:o 565/80 5 artiklassa tarkoitettuun menettelyyn asettamiseen liittyvät, yhteisön ulkopuolelle vientiä koskevat tullimuodollisuudet on täytettävä siinä jäsenvaltiossa, jossa 2 artiklassa tarkoitettu ilmoitus on hyväksytty. 2. Tulliviranomaisen on merkittävä kohdan 'todistukset luuttomista lihoista' sarakkeeseen 11 asetuksen (EY) N:o 800/1999 5 artiklan 4 kohdassa tarkoitettujen ilmoitusten numero ja päivämäärä. Vedottaessa asetuksen (ETY) N:o 565/80 5 artiklan menettelyyn tulliviranomaisen on mainittava asetuksen (EY) N:o 800/1999 26 artiklan 2 kohdassa tarkoitettujen maksuilmoitusten numerot ja päivämäärät. Nämä merkinnät tehdään tarvittaessa todistuksen kääntöpuolelle, ja tulliviranomainen todistaa ne oikeiksi. 3. Sen jälkeen, kun vientiin tarkoitettujen palojen määrää koskevat tullimuodollisuudet on täytetty, 'todistus luuttomista lihoista' on lähetettävä virkateitse vientitukien maksamisesta vastuussa olevalle elimelle." 3) Korvataan 6 artikla seuraavasti: " 6 artikla 1. Erityisvientituen myöntäminen edellyttää ylivoimaista estettä lukuun ottamatta kaikkien sellaisten 2 artiklan 3 kohdassa tarkoitetun tarkastuksen alaisten luuttomiksi leikattujen palojen vientiä, joista on annettu 4 artiklan 1 kohdassa tarkoitettu todistus tai tarkoitetut todistukset. 2. Luuttomaksi leikatun takaneljänneksen osalta toimijalle annetaan kuitenkin lupa olla viemättä luuttomiksi leikattujen lihojen kokonaismäärää. Jos vientiin tarkoitettu määrä on vähintään 95 prosenttia 2 artiklan 3 kohdassa tarkoitetun tarkastuksen alaisten luuttomiksi leikattujen lihojen kokonaispainosta, sovelletaan erityisvientitukea. Jos vientiin tarkoitettu määrä on alle 95 prosenttia mutta vähintään 85 prosenttia luuttomiksi leikattujen lihojen kokonaispainosta, erityisvientituen määrää alennetaan. Mukautuksen taso vahvistetaan kyseessä olevan tuen määrän vahvistamisen tai muuttamisen yhteydessä. Sen määrä vahvistetaan ottaen huomioon erityisesti niiden eri palojen arvo, joiden oletetaan jäävän yhteisön markkinoille. 3. Luut, isot jänteet, rustot, rasvapalat ja muut luuttomaksi leikkaamisesta syntyvät leikkuujätteet voidaan pitää kaupan yhteisössä. 4. Toimijan, joka haluaa hyödyntää jotakin 2 kohdassa tarkoitettua mahdollisuutta, on mainittava asiasta 2 artiklan 1 kohdassa tarkoitetussa ilmoituksessaan. Edellä 4 artiklan 1 kohdassa tarkoitetussa todistuksessa tai tarkoitetuissa todistuksissa on ilmoitettava seuraavat seikat: - sarakkeessa 4 luuttomaksi leikkaamisen seurauksena saatujen lihojen kokonaisnettopaino sekä tarvittaessa maininta '- asetuksen (ETY) N:o 1964/82 6 artiklan 2 kohdan soveltaminen - 95 prosentin edellytys' , tai '- asetuksen (ETY) N:o 1964/82 6 artiklan 2 kohdan soveltaminen - 85 prosentin edellytys'. - sarakkeessa 6 vietävä nettopaino. Luuttomaksi leikkaamistoimella jäsenvaltiot voivat rajoittaa kahteen niiden palatyyppien määrän, jotka toimija päättää olla viemättä. 5. Jos viety määrä on pienempi kuin 4 artiklan 1 kohdassa tarkoitetun todistuksen tai tarkoitettujen todistusten sarakkeessa 6 ilmoitettu paino, erityisvientitukea alennetaan. Tämä alennusprosentti on seuraava: - viisi kertaa todetun painoeron prosenttiosuus, jos viedyn painon ja 4 artiklan 1 kohdassa tarkoitetun todistuksen tai tarkoitettujen todistusten sarakkeessa 6 ilmoitetun painon välillä todettu erotus on enintään 10 prosenttia; - muissa tapauksissa 80 prosenttia tapauksen mukaan CN-koodeihin 020130009100 tai 0201 30 00 91/20 kuuluvien tuotteiden vientituesta, jota sovelletaan sen vientitodistuksen sarakkeessa 21 ilmoitettuna päivänä, jonka perusteella asetuksen (EY) N:o 800/1999 5 artiklan 1 kohdan tai 26 artiklan 1 kohdan mukaiset muodollisuudet toteutettiin. Asetuksen (EY) N:o 800/1999 51 artiklan 1 kohdan a alakohdassa säädettyä seuraamusta ei sovelleta tässä kohdassa tarkoitetuissa tapauksissa." 4) Lisätään artikla seuraavasti: " 9 artikla Niitä toimivaltaisten viranomaisten kullakin vuosineljänneksellä hyväksymiä, 4 artiklan 1 kohdassa tarkoitettuja todistuksia varten, jotka koskevat takaneljänneksistä saatuja luuttomia paloja, jäsenvaltioiden on ilmoitettava kutakin vuosineljännestä seuraavan toisen kuukauden aikana - edellä 6 artiklan 1 kohdassa tarkoitettua tapausta koskevissa todistuksissa ilmoitettu kokonaisnettopaino, - edellä 6 artiklan 2 kohdassa tarkoitettua tapausta (95 prosentin edellytys) koskevissa todistuksissa ilmoitettu kokonaisnettopaino, - edellä 6 artiklan 2 kohdassa tarkoitettua tapausta (85 prosentin edellytys) koskevissa todistuksessa ilmoitettu kokonaisnettopaino." 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan toimiin, joiden osalta 2 artiklan 1 kohdassa tarkoitettu ilmoitus on tehty 15 päivästä tammikuuta 2001 alkaen. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 18 päivänä joulukuuta 2000. Komission puolesta Franz Fischler Komission jäsen (1) EYVL L 160, 26.6.1999, s. 21. (2) EYVL L 212, 21.7.1982, s. 48. (3) EYVL L 165, 6.7.2000, s. 16. (4) EYVL L 351, 14.12.1987, s. 1. (5) EYVL L 80, 18.3.1998, s. 19. (6) EYVL L 102, 17.4.1999, s. 11. (7) EYVL L 179, 18.7.2000, s. 6. (8) EYVL L 102, 17.4.1999, s. 11.